62024CO0149_INF
Euroopa Kohtu (kaheksas koda) 12. detsembri 2024. aasta määrus –United Media Services
(kohtuasi C‑149/24)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – ELL artikli 4 lõige 3 – Menetlusautonoomia – Võrdväärsuse ja tõhususe põhimõtted – Õiguskindlus – Õigus tõhusale õiguskaitsevahendile – Liikmesriigi kohtu lõplik otsus, mis näib olevat vastuolus Euroopa Kohtu hilisema otsusega – Konstitutsioonikohtu otsus, millega tuvastatakse, et riigisisene õigusnorm, mille alusel kohtuotsus on tehtud, on vastuolus asjaomase liikmesriigi põhiseadusega – Muudatuste tegemise taotlus – Erinevad õigust lõpetavad tähtajad
1.
Eelotsuse küsimused – Vastus, mis ei tekita põhjendatud kahtlust – Vastus, mille võib selgelt tuletada kohtupraktikast – Kodukorra artikli 99 kohaldamine
(ELTL artikkel 267; Euroopa Kohtu kodukord, artikkel 99)
(vt punktid 20 ja 21)
2.
Euroopa Liidu õigus – Vahetu õigusmõju – Isikute õigused – Liikmesriigi kohtute poolt tagatud kaitse – Õiguskaitsevahendid – Menetlusautonoomia põhimõte – Võrdväärsuse ja tõhususe põhimõtete järgimine – Ühe kuu pikkune aegumistähtaeg teistmisavalduse esitamiseks – Lubatavus – Riigisisene õigus, mis näeb ette kolmekuise aegumistähtaja teistmisavalduse esitamiseks kohtuotsuse peale, mis on tehtud hiljem põhiseadusvastaseks tunnistatud riigisisese õigusnormi alusel – Asjakohasuse puudumine
(ELL artikli 4 lõige 3; ELTL artikkel 267)
(vt punktid 25–29 ja 31 ning resolutsioon)
3.
Euroopa Liidu õigus – Vahetu õigusmõju – Isikute õigused – Liikmesriigi kohtute poolt tagatud kaitse – Õiguskaitsevahendid – Menetlusautonoomia põhimõte – Võrdväärsuse ja tõhususe põhimõtete järgimine – Ühe kuu pikkune aegumistähtaeg teistmisavalduse esitamiseks – Lubatavus – Mõju puudumine õigusele nõuda liikmesriigi vastutuse tuvastamist tulenevalt viimase astme kohtu otsusest
(ELL lepingu artikli 4 lõige 3; ELTL artikkel 267)
(vt punkt 30)
Resolutsioon
ELL artikli 4 lõiget 3 koostoimes võrdväärsuse, tõhususe ja õiguskindluse põhimõttega tuleb tõlgendada nii, et sellega ei ole vastuolus riigisisesed õigusnormid, mille kohaselt tuleb liidu õiguse rikkumise tõttu tehtud lõpliku kohtulahendi teistmisavaldus esitada ühe kuu jooksul alates selle kohtulahendi teatavakstegemisest, samas kui teistmisavaldus, mis esitatakse seetõttu, et asjasse puutuv lõplik kohtulahend on tehtud asjaomase liikmesriigi põhiseaduslikkuse järelevalve kohtu hilisema otsusega põhiseadusega vastuolus olevaks tunnistatud riigisisese õigusnormi alusel, tuleb esitada kolme kuu jooksul alates selle otsuse avaldamisest selle liikmesriigi ametlikus väljaandes, tingimusel et põhiseadusega vastuolus olevaks tunnistamise konkreetsed tagajärjed tulenevad otseselt põhiseaduslikkuse järelevalve kohtu sellest otsusest.